HÁZIREND „MAGASPARTI VENDÉGHÁZ” BALATONVILÁGOS

Szeretettel üdvözöljük a Magasparti Vendégházban!

Célunk, hogy Önnek kellemes pihenést biztosítsunk, és elkerüljük az esetleges kellemetlenségeket.

Szíveskedjen megismerkedni házirendünkkel, és kérjük, tartsa be a benne foglaltakat!

Vendégházunkat magánszállás keretein belül működtetjük. Három különálló apartman saját terasszal, erkéllyel áll vendégeink rendelkezésére. A kert, udvar minden nálunk tartózkodó vendég számára közös használatú.

1. Érkezéskor a vendég köteles a szállásadónak adatfelvétel miatt átadni személyes dokumentumait (személyi igazolvány vagy útlevél, lakcímkártya). Az Adatvédelmi tájékoztatónkban foglaltak alapján az Ön ezen- és további adatait (telefonszám, e-mail cím) csak a szállásfoglalásra vonatkozóan használjuk.
2. Vendégeink az apartmanokat csak a teljes részvételi díj kifizetése után foglalhatják el. Ha az előre lefoglalt napok ellenére az itt tartózkodást hamarabb szakítják meg, nem áll módunkban a pénzt visszafizetni.
3. A szállást az érkezés napján 14:00 és 22:00 óra között foglalhatják el. Korábbi érkezés megoldható, ez esetben díjat számolunk fel.
4. A szálláshelyet a távozás napján 10:00 óráig kell elhagyni. Későbbi távozás esetén díjat számolunk fel.
5. Kérjük telefonon - a megelőző napokban - egyeztessenek velünk a pontos érkezést és az esetleges 22 óra utáni későbbi érkezést illetően! A kulcs átadást- és kulcs visszaadást mindenkivel telefonon vagy e-mailben egyénileg előre leegyeztetjük.
6. 0-24 órás telefonos ügyeletünk Galai Mária 0036 70 705 3304.
7. Az apartmanokat érkezéskor kitakarítva adjuk át. Egy hétnél hosszabb tartózkodás esetén takarítás hetente egyszer, ágynemű és törülköző cserével.
8. Plusz törülközőt, ágyneműt és takarítást külön kérésre, díj ellenében, napi szinten biztosítunk.
9. Szolgáltatásaink foglaláskor vagy érkezéskor kérhetőek az üzemeltetőtől.

Szabadidő, kikapcsolódás: asztalitenisz, lengőteke, tollaslabda, sakk, kártya. Gyerekbarát szolgáltatások: hordozható kiságy, fürdetőkád, WC szűkítő, asztali etetőszék, gyerekfellépő, bébiétel melegítési lehetőség, Étkezési lehetőség: szabadtéri grillező-bográcsozó, szalonnasütési lehetőség (tűzifát biztosítunk, grillszenet hozni kell a vendégnek), Relax: napozóterasz, Kiegészítő szolgáltatás: hajszárító, vasaló, varró- és cipőtisztító készlet, esernyő, kerékpártárolás zárt udvarban vagy garázsban.

1. Elektromos biciklik töltésére kizárólag a fedett udvari teraszon van lehetőség. A lakáson belüli terekben - a tűzvédelmi előírásoknak megfelelően - tilos bicikli akkumulátort tölteni!
2. Vendégeink apartman- és kapukulcsot is kapnak. Ezek elhagyása vagy megrongálása esetén (pl. kulcslyukba beletört kulcs) kulcsmásolási és esetleges zárszerelési díjat számolunk fel.
3. A szálláshelyen látogatókat kizárólag napközben lehet fogadni, a szállásadó engedélyével.
4. Vagyonvédelmi szempontból a kaput kérjük mindig tartsák kulcsra zárva!
5. A csendrendeletre és a többi vendégre való tekintettel kérjük, este 22 óra után minden zajos tevékenységet legyenek szívesek mellőzni mind az apartmanokban, mind az udvaron, kertben, ház előtt.
6. Az apartmanokban dohányozni tilos, az csak az udvaron megengedett. Ez minden alternatív dohányzási módra vonatkozik. A csikket az erre fenntartott hamutartókba kérjük eldobni!
7. Állatokat csak a tulajdonos engedélyével – díj ellenében – lehet behozni.
8. Az állatokat a gazdája felügyelet nélkül nem engedheti el a kertben.
9. A kisállatokért felelősséget a szálláshelyen nem vállalunk.
10. Az apartmanokban és az udvaron hagyott személyes értéktárgyakért felelősséget nem vállalunk.
11. A parkolt autókért felelősséget nem vállalunk. Az autókat az udvarban javítani nem lehet. Az elektromos autókat a háztartási árammal feltölteni tilos!
12. A zárt udvarban 2 autó parkolhat. Továbbá a ház előtt még további 3 autó fér el.
13. Kérjük az apartmanok bútorait, berendezéseit, háztartási eszközeit rendeltetésszerűen használják, óvják állapotukat!
14. Kérjük az udvaron, kertben is minden ottani bútort, játékeszközt rendeltetésszerűen használják!
15. A balesetvédelmi és tűzvédelmi szabályokat kérjük betartani!
16. Az apartmanokban nyílt láng használata tilos!
17. Az udvaron egyedül a grill-bográcsozóban szabad tüzet gyújtani!
18. Az apartmanok elhagyásakor kérjük zárják el a vizet, villanyt, csukják be az ablakokat (tetőtérit is), erkélyajtót és bejárati ajtót zárják kulcsra!
19. A szállás területén okozott kárt a károkozó, vagy annak törvényes képviselője, vagy állat gazdája köteles megtéríteni. Amennyiben ezt megtagadná, jogi eljárást indítványozunk ellene.
20. Kérjük ügyeljenek az udvar, kert tisztaságára is! Az udvari grill-bográcsozót használat után kérjük kitakarítani, faszenet a szemétbe kiüríteni, grillrácsot, bográcsot elmosni.
21. Vendégházunkban a szelektív hulladékgyűjtés kötelező! A szelektív szemetet a vendégház saját elkülönített udvari tárolójába ürítsék ki!
22. Fenntartjuk a jogot arra, hogy az ittas állapotú, agresszív hajlamú vendéget ne fogadjuk, vagy a vendégházból kiutasítsuk a többi vendég nyugalma érdekében.
23. A házirend megsértése esetén a szállás lemondásra kerülhet. Ebben az esetben a vendégnek nem áll módunkban visszafizetni az esetleges fennmaradó napokat.

A szállás igénybevételének kezdetével magától értetődik, hogy a vendég elolvasta, megértette és elfogadta a házirendben foglaltakat.

Kérjük bármilyen panasz, észrevétel merül fel vegye fel velünk a kapcsolatot!

Jó pihenést, kellemes időtöltést kívánunk!

Üzemeltetési kapcsolattartó:

Galai Mária, +36 70 705 3304